Քունգ ֆու նժույգը

«**Քունգ ֆու նժույգը»** (), 2023 թվականին նկարահանված չինական մարտաֆիլմ, որը գրել և նկարել է ռեժիսոր Լարի Յանգը, գլխավոր դերերը կատարել են Ջեքի Չանը, Լյու Հաոկունը և Գուո Քիլինը։ Ֆիլմում ներկայացվում է հին կասկադյորի և նրա կասկադյոր ձիու պատմությունը: Ֆիլմը թողարկվել է 2023 թվականի ապրիլի 7-ին Չինաստանում։

## Սյուժե
Լաո Լոն կասկադյոր է, որն աշխատում է իր Ռեդ Հար՝ կասկադյոր ձիու հետ, որին նա փրկել է էֆթանազիայից։ Լոն, որը 8 տարի առաջ սնանկացել էր և կորցրել իր դստերը՝ Իքսիա Բաոյի խնամակալության իրավունքը իր հանգուցյալ կնոջից բաժանվելուց հետո, երբ նա դեռ երիտասարդ էր, ստացել է լուրջ վնասվածք։ Մի գիշեր Լաոն և Ռեդ Հարը կռվի մեջ են մտնում պարտքատերերի հետ և շուտով իմանում են, որ ձին վտանգված է․ հնարավոր է նա աճուրդի հանվեր իրենց սկզբնական ընկերության սնանկացումից հետո: Լաոն իրավաբանական օգնություն է խնդրում Բաոյից, որն այժմ համալսարանի ուսանող է։ Բաոն ուսումնասիրում է իրավագիտությունը, և չնայած սկզբում այդքանել չէր ուզում օգնել, սակայն հորն առաջարկում է իր ընկերոջ՝ Նայհուայի ծառայությունները:

Միևնույն ժամանակ, այն բանից հետո, երբ Լաոյի պայքարը պարտքատերերի հետ հայտնի է դառնում, նա և Ռեդ Հարը առաջարկ են ստանում նկարահանվել մի քանի ֆիլմերում, որի համար կվարձատրվեին։ Բաոն դառնում է նրա ժամանակավոր գործակալը: Չնայած նրանք կարող են օգնել միմյանց դժվար իրավիճակներում, սակայն Բաոն շուտով դժգոհություն է հայտնում Լաոյի՝ ձիով հնարքից՝ վախենալով, որ նա և Ռեդ Հարը կարող են վտանգավոր վնասվածքներ ստանալ: Այն բանից հետո, երբ Լաոն Բաոյին անհարմար դրության մեջ է դնում Նայհուայի ծնողների առջև, Լաոն զզվանքով հեռանում է և լքում Բաոյին: Դրանից հետո հնարքը կատարելիս Լաոն և ձին լուրջ վնասվածքներ են ստանում, արդյունքում Լաոյին տեղափոխում են հիվանդանոց: Խուզարկելով Լաոյի տունը՝ անձը հաստատող փաստաթուղթ փնտրելու համար, Բաոն իմանում է, որ նա պահպանել է անվտանգության տեսախցիկի ձայնագրությունը, որը ցույց է տալիս նրանց ձախողված հանդիպումները, երբ նա փոքր էր: Հուզված Բաոն հիվանդանոցում հաշտվում է Լաոյի հետ և Լաոն խոստանում է դադարեցնել կասկադյորությունը:

Մի գիշեր Լաոն արթնանում է և տեսնում, թե ինչպես են պարտքատերերը փորձում գողանալ ձիուն։ Կարճ փոխհրաձգությունից հետո նա վճարում է իր պարտքը և հրավիրում Դամի Գեին՝ պարտքերի հավաքագրման առաջատար ավազակին, իր աշակերտը դառնալու նպատակով: Հաջորդ օրը Լաոյի աշակերտ Յուանջին նրան հրավիրում է իր ֆիլմում խաղալու, որը հարգանքի տուրք է մատուցում կասկադյորի աշխատանքին. Լաոն համաձայնում է, Բաոյին այդքան էլ դուր չեկավ հոր որոշումը: Նկարահանումների ժամանակ Լաոն պնդում է, որ ինքը կատարի վտանգավոր հնարքը, բայց հիշելով Բաոյի խոսքերը՝ չի կարողանում ավարտել այն և թողնում է աշխատանքը։ Չնայած նրան հաջողվեց կրկին հաշտվել Բաոյի հետ՝ Լաոն ձախողեց Ռեդ Հարի գործը և ստիպված եղավ վաճառել ձիուն տվյալ ընկերությանը: Չցանկանալով բաժանվել՝ Բաոն և Նայհուան համոզում են *CEO* ընկերության գործադիր տնօրեն Հե Իքսինին վերադարձնել Ռեդ Հարին և ցույց տալ նրան Լաոյի նախորդ հնարքների կադրերը՝ ցույց տալու Լոնի նվիրվածությունը իր գործին: Հե Իքսինը վերադարձնում է ձիուն Լաոյին՝ ասելով, որ նա արդեն մտադիր էր վերադարձնել Ռեդ Հարին․ ձին փորձում էր սովամահ լինել՝ գտնվելով ընկերության սեփականության ներքո: Հե Իքսինը հեռանում է, իսկ Լաոն, Բաոն և Նայհուան վերամիավորվում են Ռեդ Հարի հետ։

## Դերերում
* Ջեքի Չան - Լաո Լուոյի դերում՝ կասկադյորական հնարքներ կատարող անձ, ով ունի Ռեդ Հար անունով կասկադյորական ձի (赤兔)
* Լյու Հաոկուն - Քսիա Բաոյի դերում՝ Լաո Լուոյի դուստրը
* Գուո Քիլին - Նայհուան դերում՝ Քսիա Բաոյի ընկերը
* Վու Ջինգ - Յունջի դերում՝ Լաո Լուոյի աշակերտը
* Ջոե Յունգ - Յինզիի դերում՝ հնարքներ կատարող և Լաո Լուոյի աշակերտուհին
* Յու Աիլելի - Քիամաոյի դերում՝ Յինգզիի ամուսինը
* Յու Ռոնգգուանգ - Հե Քսինի դերում՝ *CEO* ընկերության տնօրենը, որը ցանկանում է գնել Ռեդ Հարին
* Էնդի Օն - Դամի Գեի դերում՝ պարտքեր հավաքող ավազակ
* Իքսիաոշենյանգ - Լի Յանի դերում՝ իրավաբան, որն աշխատում է Հե Իքսինի համար
* Շի Յաննենգ - Դավեի դերում՝ կակսադյոր, Լաո Լուոյի ընկերը

## Արտադրություն
### Զարգացում
Ռեժիսոր Լարի Յանը Ջեքի Չանի երկրպագուն է և սցենարը գրել է Քունգ ֆու անվանմամբ կասկադյորների մասին վավերագրական ֆիլմ դիտելուց հետո (龙虎武师): Նախ, Լարին փնտրեց Չանին, որպեսզի ստուգի իր սցենարը, սակայն մերժվեց և նրան խնդրեցին վերանայել այն ամիսներ անց: Յանգին հինգ օր անհրաժեշտ եղավ սցենարի վերանայումն ավարտելու համար և այն ևս մեկ անգամ ուղարկեց Չանին, որտեղ նա ընդունեց նկարահանման հրավերը։

### Ֆիլմագրություն
Նկարահանման շրջանը սկսվել է 2021 թվականի սեպտեմբերի 27-ին և ավարտվել 2022 թվականի նոյեմբերի 10-ին։ Նկարահանումները տեղի են ունեցել «Hengdian World» ստուդիայում, Դոնյանգում և Պեգասուս Ուոթերթաունում, որը գտնվում է Ջյանգին քաղաքում։

## Թողարկում
Ֆիլմը 2023 թվականի ապրիլի 7-ին թողարկվել է Միացյալ Թագավորությունում, Միացյալ Նահանգներում և Չինաստանում, ինչպես նաև 2023 թվականի ապրիլի 13-ին թողարկվել է Մալայզիայում։

## Ծանոթագրություններ

## Արտաքին հղումներ
* 

Կատեգորիա:2023 ֆիլմեր
Կատեգորիա:Մարտաֆիլմեր
Կատեգորիա:Չինական մարտաֆիլմեր
Կատեգորիա:Ֆիլմեր ձիերի մասին